Zmluva o dielo

uzatvorená v zmysle Obchodného zákonníka

medzi

1.	Objednávateľ:	Obec  Kalša		
			Kalša 128
			044 18  Kalša

V zastúpení:			Bc. Gabriela Ivaňáková, starostka obce		
IČO:				00324272
DIČ: 				2021236019

a

2. 	Zhotoviteľ:             KONFO s.r.o.
				A. Prídavku 30
080 01 Prešov

V zastúpení: 			Ing. Martin Konfederák, konateľ 
Bankové spojenie: 		Tatra banka, a.s..
Číslo účtu: 			2925840019 / 1100
IČO:				36 810 398
DIČ:				2022416979
IČ DPH:			SK 2022416979

Článok I.
PREDMET ZMLUVY

1.	Predmetom tejto zmluvy je spracovanie žiadosti o nenávratný finančný príspevok (ďalej len „grant“) v rámci výzvy na predkladanie žiadostí o grant z Ekofondu SPP, Program 02 - Zlepšenie energetickej hospodárnosti budov, Podprogram 02/C, v projekte Zateplenie budovy obecného úradu v obci Kalša (ďalej len „dielo“ alebo „žiadosť o grant“) vyhlásenej Ekofondom SPP.

Článok II.
CENA PREDMETU ZMLUVY

Cena za práce uvedené v článku I. tejto zmluvy je stanovená dohodou zmluvných strán v zmysle zákona č.18/1996 Z.z. o cenách nasledovne:  

Spracovanie žiadosti:	   1200  EUR
Success fee:			   5 % z výšky získaného grantu

Zhotoviteľ je platcom DPH 20 %.

Článok III.
ÚPRAVY CENY

Ak dôjde pri realizácií diela k akýmkoľvek zmenám, doplnkom alebo rozšíreniu predmetu zákazky vyplývajúcich z dodatočných požiadaviek objednávateľa, prípadne k zmene v DPH, bude na vykonanie zmien uzatvorený dodatok k zmluve s tým, že cena prác naviac bude zostavená položkovitým rozpočtom na základe skutočne vykonaných prác a ohodnotených jednotkovými cenami.

Článok IV.
DOBA PLATNOSTI ZMLUVY O DIELO
	
Zmluva o dielo je uzatvorená na dobu určitú a jej platnosť končí splnením záväzkov oboch zmluvných strán.

Článok V.
POVINNOSTI ZHOTOVITEĽA

1.	Zhotoviteľ bude vykonávať všetky práce v zmysle tejto zmluvy a predmet tejto zmluvy odovzdá objednávateľovi v dohodnutom termíne a kvalite,
2.	spracovať podľa vlastného know-how  pre objednávateľa dielo načas a v dohodnutej kvalite,
3.	spolupracovať s objednávateľom pri spracovaní potrebnej dokumentácie,
4.	je povinný zachovávať mlčanlivosť o všetkých informáciách získaných od objednávateľa; berie na vedomie, že získané informácie sú predmetom obchodného tajomstva objednávateľa; povinnosť zachovávať mlčanlivosť trvá aj po skončení platnosti a účinnosti tejto zmluvy až do doby kedy sa chránené informácie stanú všeobecne známymi, 
5.	má právo na úhradu odmeny podľa článku II. tejto zmluvy.

Článok VI.
POVINNOSTI OBJEDNÁVATEĽA

1.	Objednávateľ sa zaväzuje poskytnúť zhotoviteľovi všetky informácie a súčinnosť potrebné k naplneniu predmetu zmluvy podľa článku I tejto zmluvy,
2.	prevziať písomné záznamy vedené zhotoviteľom,
3.	podľa pokynov zhotoviteľa poskytnúť všetky dokumenty a povinné prílohy žiadosti v stave a počte exemplárov požadovanom zhotoviteľom
4.	uhradiť zhotoviteľovi dohodnutú odmenu.

Článok VII.
PLATOBNÉ PODMIENKY A FAKTURÁCIA

1.	Faktúra za spracovanie žiadosti bude vystavená zhotoviteľom v deň podpisu tejto zmluvy, splatnosť faktúry je 7 dní od doručenia objednávateľovi.
2.	Faktúra za success fee (poplatok v prípade schválenia grantu) bude vystavená do 30 dní od doručenia oznámenia o udelení grantu, splatnosť faktúry je 30 dní od jej doručenia objednávateľovi.
3.	Zálohové platby nebudú poskytované

Článok VIII.
ZMLUVNÉ POKUTY A ÚROKY Z OMEŠKANIA

1.	Pri omeškaní zhotoviteľa  s plnením záväzku zaplatí zhotoviteľ objednávateľovi zmluvnú pokutu vo výške 0.05% z ceny nedodaných prác za každý deň omeškania, ktorá bude odpočítaná z faktúry.
2.	Pri neuhradení faktúr zo strany objednávateľa  v lehote splatnosti, zaplatí objednávateľ zmluvnú pokutu vo výške 0,05% z fakturovanej ceny za každý deň omeškania.
3.	Úhradou zmluvných pokút nie je dotknuté právo na náhradu škody.
4.	Penalizácia nie je povinnosťou zmluvných strán.

Článok IX.
SPOLUPôSOBENIE A PODKLADY OBJEDNÁVATEĽA

Objednávateľ sa zaväzuje , že počas spracovania predmetu plnenia poskytne zhotoviteľovi podklady v rozsahu nevyhnutne potrebnom  na spolupôsobenie, spočívajúce najmä v odovzdaní doplňujúcich informácií, údajov, podkladov, ktorých potreba vznikne v priebehu plnenia tejto zmluvy v termíne najneskôr 14 dní pred dátumom podania žiadosti na Ekofond SPP .

Článok X.
ZÁVEREĆNÉ USTANOVENIA

1.	Akékoľvek zmeny predmetu zákazky je možné realizovať iba na základe predchádzajúceho písomného odsúhlasenia objednávateľa. Vzťah oboch zmluvných strán sa riadi výlučne touto zmluvou. Všetky právne vzťahy vrátane právnych vzťahov výslovne touto zmluvou neupravených sa riadia ustanoveniami Obchodného zákonníka a ostatných všeobecne záväzných právnych predpisov.
2.	Zmluvné strany sa zaväzujú, že si nebudú vytvárať prekážky pri plnení tejto zmluvy a že vynaložia maximálne úsilie a prostriedky na zmierlivé urovnanie sporov. V prípade, že sa nedohodnú formou zmieru, budú svoje spory riešiť súdnou cestou.
3.	Táto zmluva nadobúda platnosť dňom jej podpisu obidvoma zmluvnými stranami.
4.	Zmluva nadobúda účinnosť dňom nasledujúcim po dni zverejnenia. 
5.	Zmluva je vyhotovená v 2 rovnopisoch, z ktorých každá má platnosť originálu. Každá zmluvná strana obdrží 1 rovnopis tejto zmluvy.
6.	Zmluvné strany berú na vedomie skutočnosť, že  o schválení grantu objednávateľovi na základe predloženia, zhotoviteľom vypracovanej žiadosti o grant, rozhodujú príslušné orgány v súlade s podmienkami výzvy. Zhotoviteľ nezaručuje získanie grantu na základe ním zhotoveného diela.

Zmluvné strany prehlasujú, že si túto zmluvu pred jej podpisom prečítali a jej obsah vzájomne odsúhlasili.

V Kalši dňa 25. 02. 2011			V Prešove dňa 25. 02. 2011

–––––––––––––––––––––––-				–––––––––––––––––––––––––
za objednávateľa:						za zhotoviteľa:
Bc. Gabriela Ivaňáková					Ing. Martin Konfederák 
starostka obce Kalša		 		         	konateľ  KONFO s.r.o.